Diari Oficial de la Generalitat Valenciana


Sumari del DOGV 4120, del 05-11-2001 (2001/10262)

Concurs intern de provisió de llocs de treball de la plantilla de personal d'administració de la Universitat d'Alacant.
-----------------------------------------------------------------------------------------------------------------------

### Dades del document

Número de DOGV
:   4120

Data del DOGV
:   05-11-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/10544


Data del document
:   15-10-2001

Organisme emissor
:   Universitat d'Alacant

Tipus de document
:   Concurs

Descriptors 

:   * universitat
    * concurs administratiu
    * professió administrativa

Concurs intern de provisió de llocs de treball de la plantilla de personal d'administració de la Universitat d'Alacant. [2001/X10064]
  
En compliment del que disposa els estatuts d'aquesta universitat, aprovats per Decret 107/1985, de la Generalitat Valenciana, de 22 de juliol (Diari Oficial de la Generalitat Valenciana del 26 de setembre), i a fi d'atendre les necessitats de personal d'Administració i Serveis, aquesta universitat, en ús de les atribucions que té conferides per la Llei 11/1983, de 25 d'agost, de Reforma Universitària, així com pels Estatuts de la Universitat d'Alacant, i la resta de disposicions legals vigents, convoca per a la seua provisió el lloc de treball que figura en l'annex, inclòs en la relació de llocs de treball del PAS de la Universitat, aprovada pel Consell Social en data 10 de juliol de 1996, d'acord amb les bases següents:
  
Primera
  
Podran participar en el present concurs aquells funcionaris de carrera, qualsevol que siga la seua situació administrativa, excepte el suspens ferm mentre dure la suspensió i l'excedent voluntari per interès particular durant el termini legal obligatori de permanència en la dita situació, pertanga al grup de classificació del lloc que s'oferta, i ocupen llocs d'Administració General.
  
Segona
  
Els qui estiguen interessats podran cursar sol·licitud, segons model adjunt com Annex III, disponible també en la següent adreça d'Internet: http://www.ua.es/es/normativa/empleo/selyform/indice.html i en el registre General, dirigida a la Unitat de Selecció i Formació. A la sol·licitud s'adjuntarà documentació justificativa dels requisits exigits en la present convocatòria per a poder participar i dels mèrits al·legats. Per als aspirants que presten els seus serveis a la Universitat d'Alacant només serà necessari presentar la documentació que acredite els mèrits al·legats, si la dita documentació ja constara en el seu expedient personal, només serà necessari citar-los en la instància fent constar tal circumstància.
  
S'estableix un termini de 20 dies hàbils a comptar des de l'endemà a la data de publicació de la present convocatòria en el Diari Oficial de la Generalitat Valenciana, per a la presentació de sol·licituds, que es farà en el Registre General es podran emprar les vies establits en l'article 38.4 de la Llei 30/1992, de 26 de novembre.
  
Tercera
  
Només podran ser considerats aquells mèrits obtinguts o computats fins a la data en què finalitze el termini de presentació de sol·licituds.
  
Quarta
  
El concurs es resoldrà d'acord a l'avaluació dels mèrits dels candidats, atenent al barem aprovat que es detalla en l'annex II.
  
En aquest sentit hauran d'observar-se les següents puntualitzacions per als llocs que s'ofereixen:
  
1) Es valoraran els cursos directament relacionats amb el treball a desenvolupar segons el següent detall:
  
· Cursos de formació sobre dret administratiu en matèria universitària.
  
· Cursos de Règim Jurídic de les Administracions Públiques i Procediment Administratiu Comú, a partir de 1992.
  
· Cursos de règim jurídic d'estrangers i ciutadans comunitaris a Espanya.
  
· Cursos de llenguatge i estil jurídic en l'elaboració de normes.
  
2) Els cursos al·legats pels aspirants que no hagen sigut realitzats a través d'aquesta Universitat, hauran d'acompanyar-se del contingut/programa i acreditació del nombre d'hores que consta, per a possibilitar a la Comissió de Valoració la puntuació d'aquelles accions formatives en les que no s'observe una relació clara amb els aspectes formatius que els llocs a proveir requereixen.
  
3) Especificitat de titulació: Es valorarà d'acord al que disposa el barem.
  
4) Idoneïtat: La Comissió convocarà els aspirants a la realització d'una entrevista que versarà sobre una memòria que els interessats hauran de presentar en el termini de 5 dies a partir del següent al de la publicació dels resultats del barem, l'extensió màxima del qual serà de 10 folis, en format lliure i que haurà de contenir:
  
a) Respecte de la Unitat de destí del lloc que se sol·licita: La inserció orgànica, estructura i competència que té.
  
b) Respecte al treball a desenvolupar: les funcions que té i que al seu parer, hauria de tenir el lloc que se sol·licita.
  
c) Exposició de les capacitats organitzatives, de treball en equip, d'iniciativa, autonomia i responsabilitat que hauria de tenir el titular del lloc que se sol·licita.
  
Cinquena
  
La Comissió de Valoració de la present convocatòria estarà integrada per:
  
President: rector o persona en què delegue.
  
Secretari: director de la Unitat de Selecció i Formació
  
Vocals: representant de l'administració.
  
Representant de la Secció Sindical FETE-UGT.
  
Representant de la Secció Sindical CCOO.
  
El nom dels components es faran públics abans que finalitze el termini de presentació d'instàncies al tauler d'anuncis de l'edifici de Rectorat i en la pàgina web de la Unitat de Selecció i Formació: http://www.ua.es/es/servicios/seleccion\_formacion/oferta\_plazas.html
  
El funcionament de la Comissió s'adaptarà al que estableix la Llei 30/1992, de 26 de novembre, per als òrgans col·legiats, i en el Decret 33/1999, de 9 de març del Govern Valencià.
  
Sisena
  
Supletòriament serà d'aplicació a la present convocatòria la normativa que regula aquesta matèria.
  
Alacant, 15 d'octubre del 2001.- El gerent: Rafael Carrillo Paños.
  
ANNEX I
  
Lloc Tècnic superior
  
Destí Servei Jurídic. Universitat d'Alacant
  
Classificació A 24 45
  
Provisió Concurs
  
Administració General
  
Nombre de vacants 1
  
Perfil
  
· Assessoria Jurídica.
  
· Interpretació de normativa.
  
· Elaboració d'informes jurídics i normes.
  
· Suport al defensor universitari.
  
· Assessorament en matèria de contractació de professorat estranger, admissió d'estudiants estrangers i programes d'intercanvis internacionals d'alumnat, professorat i personal d'administració i serveis.
  
ANNEX II
  
Barem
  
A. Serveis prestats i Grau Personal.
  
1. Pel Grau personal:
  
Grau igual o superior al nivell del lloc sol·licitat: 2 punts.
  
Grau inferior al nivell del lloc sol·licitat: 1 punt.
  
2. Per anys de servei:
  
Fins a 3 punts, a raó de 0,25 punts per any complet de serveis prestats en l'administració Pública.
  
B. Titulació i Formació.
  
1. Pel nivell de titulació acadèmica:
  
· Quan es tracte de llocs tancats; 1,5 punts per posseir titulació superior a l'exigida per a l'accés al grup que es tracte.
  
2. Per cursos de formació que tinguen relació directa amb el treball a desenvolupar:
  
Es valoraran aquests si van ser convocats i organitzats per la Universitat, instituts o escoles oficials de formació de funcionaris, o altres entitats o centres docents públics o privats dels previstos en la Llei Orgànica 8/1985, de 3 de juliol, Reguladora del Dret a l'Educació, quan hagueren sigut homologats pels instituts o escoles oficials de formació de funcionaris o per la Universitat.
  
La puntuació màxima de l'apartat serà de 3.5 punts, a raó de la següent relació:
  
Cursos de 100 o més hores: 2,00 punts
  
Cursos de 75 o més hores: 1,50 punts
  
Cursos de 50 o més hores: 1,00 punt
  
Cursos de 25 o més hores: 0,50 punts
  
Cursos de 15 o més hores: 0,25 punts
  
Igualment, es considera la labor docent de formació, segons la següent escala:
  
Entre 1 i 5 hores: 0,2 punts
  
Entre 6 i 10 hores: 0,5 punts
  
Entre 11 i 20 hores: 1,0 punts
  
Més de 20 hores: 1,5 punts
  
Els cursos de formació, tant els realitzats com els impartits, es matisaran en la convocatòria de cada concurs, almenys en dos aspectes:
  
a) Temporal. Les bases de la convocatòria, en funció dels llocs a proveir, determinaran la validesa dels cursos en base a l'any de realització a fi d'evitar la puntuació de cursos el contingut de la qual resulte obsolet.
  
b) Respecte al contingut dels cursos superats, de manera que per les comissions de valoració es puga ajustar la puntuació amb el lloc a proveir.
  
3. Idiomes:
  
Fins a 1,5 punts per acreditar cursos a l'Escola Oficial d'Idiomes o de centres oficials o concertats de formació, considerant únicament el major nivell obtingut.
  
Igualment, es podrà considerar en aquest apartat la valoració de cursos d'idiomes, en referència als nivells d'ensenyament i al nombre d'hores dels mateixos d'acord a l'annex corresponent.
  
4. Coneixements de valencià:
  
Certificats expedits per la Junta Qualificadora de Coneixements de Valencià o per les universitats de l'àmbit lingüístic català, o convalidades o equiparades per la normativa vigent o per acords específics, segons la següent puntuació, considerant únicament el major nivell obtingut.
  
Nivell Superior: 1,50 punts
  
Nivell Mitjà: 1,25 punts
  
Nivell Elemental: 0,75 punts
  
Nivell Oral: 0,50 punts
  
C. Mèrits específics.
  
1. Adequació a la vacant:
  
C.1.1 Treball desenvolupat; per cada sis mesos de desenvolupament d'un treball en llocs de les àrees específiques, que en el següent es descriuen, es concedirà 0.5 punts, fins a un màxim de 3. Quan l'àrea siga afí, serà puntuat amb la meitat.
  
Àrees específiques:
  
· Assessorament i elaboració d'informes jurídics.
  
· Gestió d'expedients relacionats amb el règim jurídic dels estrangers i ciutadans comunitaris a Espanya.
  
· Intercanvis internacionals d'alumnat, professorat i personal d'administració i serveis.
  
· Defensor universitari o figures afins.
  
C.1.2 Especificitat de la titulació. Es valorarà amb 1 punt la llicenciatura de Dret.
  
Serà necessari obtenir almenys 6 punts per a poder ser proposat per a cobrir les vacants.
  
No es considerarà el temps prestat en Comissió de Serveis.
  
D. Idoneïtat.
  
La valoració per idoneïtat, que es resoldrà mitjançant entrevista, serà exclusivament aplicable als qui superen el mínim anterior.
  
La valoració màxima serà de 3 punts.